ประธานคณะกรรมการบริหาร ทรู ค้าน ซิงเกิล เกตเวย์ ชี้ละเมิดสิทธิ
ศุภชัย เจียรวนนท์ ค้านซิงเกิล เกตเวย์ ชี้ละเมิดสิทธิการเป็นส่วนตัวของผู้ใช้ กระทบการประกอบธุรกิจ หากปิดกั้นทุกช่องทาง หลายฝ่ายจะออกมาต่อต้าน2 ต.ค. 2558 รายงานว่า ศุภชัย เจียรวนนท์ นายกสมาคมโทรคมนาคมแห่งประเทศไทย ในพระบรมราชูปถัมภ์ และกรรมการผู้จัดการใหญ่และประธานคณะผู้บริหาร บริษัททรู คอร์ปอเรชั่น จำกัด (มหาชน) กล่าวว่า จุดยืนของสมาคมคือไม่เห็นด้วยกับรัฐบาลที่ดำเนินโครงการซิงเกิล เกตเวย์ เนื่องจากโครงการดังกล่าวถือเป็นการละเมิดสิทธิการเป็นส่วนตัวของผู้ใช้งานอินเตอร์เน็ต โครงการดังกล่าวจะต้องมาศึกษารายละเอียดก่อนว่าจะมีระดับในการตรวจสอบข้อมูลต่างๆ มากน้อยเพียงใด โดยหากเป็นแบบประเทศจีนที่ปิดกั้นทุกช่องทาง จะมีหลายฝ่ายออกมาต่อต้านเป็นอย่างมาก เนื่องจากประเทศไทยไม่มีอำนาจเหมือนจีนซิงเกิล เกตเวย์ ถ้าเป็นในเรื่องของความมั่นคง สิ่งที่จะนำไปสู่ความมั่นคงของประเทศก็คงต้องหาวิธีทางอื่นๆ ได้ แต่ไม่จำเป็นต้องเป็นซิงเกิล เกตเวย์ เพราะจะต้องดูในเรื่องของความเป็นส่วนตัว ไม่ว่าจะเป็นการประกอบธุรกิจ หรือบุคคล ทางสมาคมจะมีการหารือกับสมาชิกและประกาศจุดยืนต่อไป ศุภชัยกล่าว
ศุภชัย เจียรวนนท์ ค้านซิงเกิล เกตเวย์ ชี้ละเมิดสิทธิการเป็นส่วนตัวของผู้ใช้ กระทบการประกอบธุรกิจ หากปิดกั้นทุกช่องทาง หลายฝ่ายจะออกมาต่อต้าน 2 ต.ค.
Single Gateway,บริษัททรู คอร์ปอเรชั่น จำกัด (มหาชน),ศุภชัย เจียรวนนท์